cyanic-selkie/wikianc huggingface dataset:
விண்வெளியில் விலங்குகள்
2010கள்
நாசாவின் எண்டெவர் விண்ணோடம் 2011 ஆம் ஆண்டு மே மாதத்தில் அபூர்வ வகை சிலந்திகளான கிளாடிசு, எசுமரால்டா என்ற இரண்டு பீமன் சிலந்திகளையும்  அவற்றின் உணவு மூலமான ஒரு பழ ஈ தொகுப்பையும் விண்வெளிக்குக் கொண்டு சென்றது. நுண்ணீர்ப்பு விசையின் தாக்கத்தால் சிலந்திகளின் நடத்தையில் தோன்றும் மாற்றங்கள் ஆய்வு செய்யப்பட்டன.
அக்டோபர் 2012 இல் சோயூசு விண்கலம் டிஎம்ஏ-06எம்மின் மூலம் 32 மெடாக்கா மீன்கள் அனைத்துலக விண்வெளி நிலையத்திற்கு அனுப்பப்பட்டன.
சனவரி 28, 2013 இல் ஈரான் பிசுகாம் என்ற குரங்கை விண்வெளியில் 116 கி.மீ தொலைவுக்கு அனுப்பி திரும்பப்பெற்றதாக அந்நாட்டு செய்தி நிறுவனங்கள் தெரிவித்தன. பின்னர் அந்நாட்டு விண்வெளி ஆராய்ச்சி நிறுவனம் ஒரு 18 நிமிட காணொளியை வெளியிட்டது. The video was uploaded later on YouTube.
2014 களில் அனைத்துலக விண்வெளி நிறுவனம் ஐரோப்பிய வகை எறும்புகளை ஆய்வுக்கு எடுத்துக்கொண்டது.
2014 சூலை 19 இல் உருசியா தன்னுடைய போட்டான்- எம்4 செயற்கைக்கோளை புவியின் சுற்றுவட்டப்பாதையில் 575 கிலோமீட்டர் தொலைவுக்கு 1 ஆண் மற்றும் 4 பெண் மரபல்லிகளை அனுப்பியதாக அறிவித்தது. ஊர்வனவற்றின் இனப்பெருக்கத்தில் நுண்ணீர்ப்புவிசை  விளைவுகளை ஆய்வு செய்ய இது ஒரு முயற்சியாக அமைந்தது. மரபல்லிகளுக்கு இரண்டு மாதங்களுக்குத் தேவையான உணவு இருப்பில் இருந்தபோதே போட்டான்- எம்4 செயற்கைக்கோள் கட்டுப்பாட்டை இழந்து விட்டதாக 2014 சூலை 24 அன்று, உருசியா அறிவித்தது. அடுத்த சில நாட்களில் கோளாறு சரிசெய்யப்பட்டு சூலை 28 2014 இல் செயற்கைக் கோள் கட்டுப்பாட்டிற்குள் கொண்டுவரப்பட்டதாக தெரிவிக்கப்பட்டது. ஆனால் மரபல்லிகள் உடல் உறைந்து இறந்து கிடந்ததாக செப்டம்பர் 1 அன்று உருசியா உறுதிப்படுத்தியது. விலங்குகளின் மரணம் பற்றி விசாரிக்க அவசர ஆணைக்குழு நியமிக்கப்பட்டதாகவும் கூறப்படுகிறது
செப்டம்பர் 23 2014 இல் அனைத்துலக விண்வெளி நிலையத்தில் வாழ்வதற்காக 20 சுண்டெலிகள் விண்வெளி எக்சு சிஆர்சு-4 திட்டத்தில் அனுப்பப்பட்டன. கொறிணிகளின் மீது நுண்ணீர்ப்புவிசையின் நீண்ட நாள் விளைவுகளை ஆராய்வது இத்திட்டத்தின் நோக்கமாக இருந்தது.
ஏப்ரல் 14 2015 இல் விண்வெளி எக்சு சிஆர்சு-4 திட்டத்தில் 120 சி57பிஎல்/6என்டிஏசி சுண்டெலிகள் அனைத்துலக விண்வெளி நிலையத்திற்கு அனுப்பப்பட்டன. முற்றிலும் மாறுபட்ட வாழ்க்கைச் சூழலில் நுண்ணீர்ப்புவிசையின் விளைவுகளை மதிப்பீடு செய்வது இத்திட்டத்தின் நோக்கமாகும். ஈர்ப்புவிசை அற்ற நிலையில் விண்வெளி வீரர்களின் உடலில் தன்னிச்சையாக நிகழும் தசை, எலும்பு, மற்றும் தசைநார் பொருண்மை இழப்புகள் தொடர்பான ஆய்வுகள் தொடர்ந்து நடைபெறுகின்றன.
வெளி இணைப்புகள்
பகுப்பு:விலங்குத் தொழிற்கூட்டு
உந்தேதரயா
உந்தேதரயா இந்தியாவின் கர்நாடக மாநில தும்கூர், பெங்களூர் , மைசூர் , ராமநகரா மற்றும் சித்ரதுர்கா மாவட்டங்களில் அதிக அளவில் வாழும் குஞ்சிடிகா என்ற சமூக மக்களின் பழம்பெரும் தலைவர் ஆவார். அவர்களின் மூதாதையரான ஜலதி பப்பராயருடன் சேர்ந்து இன்றும் குஞ்சித்திக மக்களால் தெய்வமாக வணங்கப்படுகிறார்.
புராண
குஞ்சிட்டிகர்கள் வட இந்தியாவை பூர்வீகமாகக் கொண்டவர்கள் என்றும், 12ம் நூற்றாண்டில் அந்தப் பகுதியில் பல்வேறு கால சூழ்நிலைகளால் தெற்கே குடியேற வேண்டிய கட்டாயம் ஏற்பட்டதாகவும் நம்பப்படுகிறது. இந்த இடம்பெயர்வு தொடர்பான பெரும்பாலான புராணக்கதைகளில் ஒரு முஸ்லீம் ஆட்சியாளர் சம்பந்தப்பட்டுள்ளார், அவர் அம்மக்களின் தலைவரான உந்தேதரயாவின் மகள்கள் மீது ஆசை கொண்டதாகவும், மூத்த மகளை திருமணம் செய்த பின்பாகவும், இளைய மகளையும் விரும்பியதாகவும் கூறப்படுகிறது. அதற்க்கு உடன்படாமல் அந்த முஸ்லீம் ஆட்சியாளரிடமிருந்து அவரும் அவரது கூட்டத்தாரும் தப்பிச் செல்லும்போது, அவரால் நிரம்பி வழியும் ஆற்றைக் கடக்க முடியவில்லை (சில கதைகளில் கோதாவரி என்று கூறுகின்றன, மற்றவர்கள் துங்கபத்ரா என்று கூறுகின்றனர்), தனது மக்களின் பாதுகாப்பிற்காக அந்த இடத்தை விட்டு வெளியேறி அவர்களை தெற்கே உள்ள இன்றைய கர்நாடகாவின் தும்கூர் மற்றும் சித்ரதுர்கா மாவட்டங்களுக்கு அழைத்துச் செல்ல முடிவு செய்தார்.
குருபா இன ரட்சகர்
அம்மக்களின் இரண்டு தெய்வீக ஸ்தாபகர்களில் ஒருவரான ஜலதி பாப்பராயா என்ற குருபா  இனத்தை சார்ந்தவர் உந்தேதரயாவிற்க்கு உதவினார்( மற்றொன்று அவினாகமராயர்). ஜலதி பப்பரையா தனது தொழிலின் அடையாளமான கம்பளிப் போர்வைகளை நெய்வதற்குப் பயன்படுத்தப்படும் குஞ்சாவை (கொத்து) கையில் வைத்திருந்தார். ஜலதி தப்பியோடிய மக்களுக்கு எளிதான பாதையை உருவாக்க நதி தேவதைக்கு தன்னை ஒரு பலியாக அர்ப்பணித்ததாகக் கூறப்படுகிறது. அதனாலேயே தனது பரம்பரைக்கே அவரது பெயரை வைத்ததாகவும் மேலும் உந்தேதரயா தனது மகளை ஜலதி பாப்பராயாவின் உடலை திருமணம் செய்ய வழங்கியதாகவும், பின்னர் அவர் தெய்வீக அருளால் உயிர்பெற்றதாகவும் கூறப்படுகிறது. உந்தேதரயா, ஜலதி பாப்பராயா மற்றும் அவினகமராயர் ஆகியோர் குஞ்சிதிகர்களின் மூதாதையர்களில் அடங்குவர். ஆற்றைக் கடந்த பின்னர், குஞ்சிட்டிகர்கள் முதலில் விஜயநகரில் குடியேறினர், பின்னர் சித்ரதுர்கா மாவட்டத்தின் நந்தனா ஓசூருக்கு தெற்கே நகர்ந்தனர், அங்கு அவர்கள் இன்னும் தங்கள் தலைமையகமாகக் கருதப்படும் சிராவுக்கு குடிபெயர்ந்தனர். இது ஒரு புதிய சமூகத்தின் தொடக்கத்தை அறிவித்தது.
மேற்கோள்கள்
பகுப்பு:கர்நாடக வரலாறு
குதா பக்ச் கிழக்கத்திய நூலகம்
குதா பக்ச் கிழக்கத்திய நூலகம் (Khuda Bakhsh Oriental Library) இந்தியாவின் தேசிய நூலகங்களில் ஒன்றாகும். இது பீகாரின் பட்னாவில் அமைந்துள்ளது. இது அக்டோபர் 29, 1891 அன்று கான் பகதூர் குதா பக்ச் என்பவரால் 4,000 கையெழுத்துப் பிரதிகளுடன் பொதுமக்களுக்கு திறக்கப்பட்டது. இதில் அவர் 1,400 நூல்களை தனது தந்தை மௌல்வி முகமது பக்சிடமிருந்து பெற்றார். இது இந்திய அரசாங்கத்தின் கலாச்சார அமைச்சகத்தின் கீழ் இயங்கும் ஒரு தன்னாட்சி அமைப்பாகும். மேலும் பீகார் ஆளுநரை பதவி வழி தலைவராகக் கொண்ட ஒரு வாரியத்தால் நிர்வகிக்கப்படுகிறது. இது பாரசீக மொழி அத்துடன் அரபு கையெழுத்துப்படிகளின் அரிய சேகரிப்புக்காக அறியப்படுகிறது. இது இந்தியாவின் இராஜ்புத்திரர்களுடன் முகலாயக் காலங்களில் தீட்டப்பட்ட ஓவியங்களையும் கொண்டுள்ளது.
இது, இந்திய சுவடிகள் இயக்கத்தின் கீழ் நிறுவப்பட்ட 'கையெழுத்துப் பிரதி பாதுகாப்பு மையம்' ஆகும்.
வரலாறு
thumb|மௌல்வி குதா பக்ச் மௌல்வி குதா பக்ச், 1895 ஆம் ஆண்டில், ஐதராபாத் நிசாமின் இராச்சியத்தின் உயர்நீதிமன்றத்தின் தலைமை நீதிபதியாக நியமிக்கப்பட்டார். ஏறக்குறைய 3 ஆண்டுகள் அங்கு பணிபிரிந்த இவர் மீண்டும் பாட்னாவுக்குத் திரும்பி வழக்கறிஞராகப் பயிற்சி செய்யத் தொடங்கினார். ஆனால் விரைவில் இவர் பக்கவாதத்தால் பாதிக்கப்பட்டார். இவர் தனது செயல்பாட்டை நூலகத்திற்கு மட்டுமே மட்டுப்படுத்தினார். இவரது உடல்நிலை காரணமாக, இவரால் தனது நடவடிக்கைகளை தொடர முடியவில்லை. நூலக செயலாளராக இருந்த இவருக்கு ரூ.8000 ஊதியமாகவும் பின்னர், ரூ. 200 பேர் ஓய்வூதியமாக அனுமதிக்கப்பட்டது. முடக்குவாதத்திலிருந்து குணமடைய முடியாமல் ஆகத்து 3, 1908 இல் இறந்தார்.
நூலகம்
நூலகம் அதன் தோற்றத்தை ஒரு நூல் விரும்பியான முகமது பக்சின் தனிப்பட்ட சேகரிப்பில் கண்டறிந்து, அவரது மகன் குதா பக்சால் விரிவுபடுத்தப்பட்டது. இவர் 1,400 கையெழுத்துப் பிரதிகளை தனது தந்தையின் சேகரிப்பாகப் பெற்றார். மேலும் தொடர்ந்து சேகரிப்பில் ஈடுபட்டு பல புத்தகங்களையும் சேர்த்தார். இறுதியில் 1880 வாக்கில் அதை ஒரு தனியார் நூலகமாக மாற்றினார். அக்டோபர் 5, 1891 அன்று வங்காள ஆளுநர் சர் சார்லசு ஆல்பிரட்டு எலியட்டு அவர்களால் திறக்கப்பட்டது. பின்னர் இந்த நூலகம் பொதுமக்களுக்காக திறக்கப்பட்டது. 1947 இல் இந்தியப் பிரிப்புக்குப் பிறகு, முனைவர் எஸ். வி. சகோனி இந்தியாவில் நூல் சேகரிப்பில் முக்கிய பங்கு வகித்தார். 1969ஆம் ஆண்டில் 'குதா பக்ச் கிழகத்திய பொது நூலகச் சட்டம்' (1969) என்ற நாடாளுமன்ற சட்டத்தின் ஒரு கூட்டாட்சி சட்டத்தின் மூலம், இந்திய அரசு குதா பக்ச் கிழகத்திய பொது நூலகத்தை தேசிய முக்கியத்துவம் வாய்ந்த மையமாக அறிவித்தது. மேலும், நிதி, நூலகத்தின் பராமரிப்பையும் மேம்பாட்டையும் அரசாங்கம் எடுத்துக் கொண்டது. இன்று இது உலகம் முழுவதிலுமிருந்து அறிஞர்களை ஈர்க்கிறது.
2021 ஆம் ஆண்டில், வரலாற்று நூலக கட்டிடத்தின் சில இடங்களை இடித்து ஒரு மேம்பாலம் கட்டும் திட்டத்தின் ஒரு பகுதியாக முன்மொழியப்பட்டது. இது சர்ச்சையைத் தூண்டியுள்ளது. கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளை உள்ளிட்ட அமைப்புகளும் பல ஆர்வலர்களும் இடிப்புக்கு எதிராக முறையிட்டனர்.
சேகரிப்பு
முகலாய அரசர்கள், இளவரசர்களின் வரலாறு, மகாராஜா ரஞ்சித் சிங்கின் இராணுவ கணக்குகள் ஆகியவற்றைப் பற்றிய புத்தகமான தைமூர் நாமா, உட்பட சா நாமா, பாதுசா நாமா, திவான்-இ- ஹபீசு, சஃபினாதுல் ஆலியா ஆகிய குறிப்பிடத்தக்க கையெழுத்துப் பிரதிகள் இங்கு சேகரிப்பில் உள்ளது. இது தவிர முகலாய ஓவியங்கள், கையெழுத்து வனப்புகள், புத்தக அலங்காரம், அரபு, உருது கையெழுத்துப் பிரதிகளின் மாதிரிகள் ஆகியவையும் நூலகத்தில் உள்ளன. இதில் திருக்குர்ஆனின் ஒரு பக்கம் மான் தோலில் எழுதப்பட்டுள்ளது. நூலகத்தில், அரபு, பாரசீகம், உருது, துருக்கியம், பஷ்தூ மொழிகளின் 21,136 கையெழுத்துப் பிரதிகள் உள்ளன.
கிழக்கு வங்காளத்தின் ஏக்தாலாவின் சேக் முகம்மது இப்னு யச்தான் பக்ச் என்பவர் வங்காள மொழியில் எழுதிய சாஹிஹ் அல் புகாரி என்ற கையெழுத்துப் பிரதியும் இந்த நூலகத்தில் உள்ளது. இந்த கையெழுத்துப் பிரதி வங்காள சுல்தானுக்கு அலாவுதீன் ஹுசைன் ஷா அளித்த பரிசாகும்.
வெளி இணைப்புகள்
பகுப்பு:பீகார் அருங்காட்சியகங்கள் பகுப்பு:இந்திய நூலகங்கள்
பெங்களூர் உணவக வாரம்
பகுப்பு:பெங்களூர் பகுப்பு:நிகழ்வுகள்
பாரசுநாத்
பாரசுநாத் (Parasnath) என்பது பாரசுநாத் மலைத்தொடரில் உள்ள ஒரு மலைச்சிகரம் ஆகும். இந்தியாவின் சார்கண்ட் மாநிலத்திலுள்ள கிரிடீக் மாவட்டத்தில் உள்ள  சோட்டா நாக்பூர் பீடபூமியின் கிழக்கு முனையை நோக்கி இச்சிகரம் அமைந்துள்ளது. . இதன் மலை உச்சியில் சிக்கார்சி சைன கோவில் உள்ளது,. இது ஒரு முக்கியமான சைன திருத்தலம் ஆகும்.
சார்கண்டின் உயரமான சிகரம்
1365 மீட்டர் உயரமுள்ள பாரசுநாத் சார்கண்ட் மாநிலத்தின் மிக உயரமான ஒரு மலை உச்சியாகும். எவரெசுட்டு சிகரத்திற்கு வடக்கே 450 கி.மீ தூரத்திலிருந்து இச்சிகரம் ஒரு தெளிவான நாளில் ஒரே நேர்க்கோட்டில் புலப்படாது என கோட்பாடுகள் தெரிவிக்கின்றன. பாரசுநாத் ரயில்நிலையத்திலிருந்து இம்மலைக்கு எளிதில் செல்லலாம். இப்பகுதியில் நீர்வீழ்ச்சி மற்றும் பிற ஈர்க்கும் சுற்றுலா தலங்களும் உள்ளன. மாநிலத்தின் சிறந்த சுற்றுலாத் தலங்களில் பாரசுநாத் சிகரமும் ஒன்றாகும். சமணத்தை பின்பற்றுபவர்களுக்கு வழிபடுவதற்கான ஒரு முக்கிய இடமுமாகும். ஒவ்வோர் ஆண்டும் இத்தலத்தின் புகழும் சுற்றுலாப் பயணிகளின் எண்ணிக்கையும் அதிகரித்து வருகின்றன. சூலை மாதம் முதல் மார்ச்சு மாதம் வரையிலான மாதங்கள் இத்தலத்தைப் பார்வையிட சிறந்த மாதங்கள் ஆகும். சமணர்களின் 24 தீர்த்தங்கரர்களில் 20 பேர் இம்மலைச் சிகரத்தில் முக்தி பெற்றனர்.
மேற்கோள்கள்
பகுப்பு:புவியியல் பகுப்பு:சார்க்கண்டு பகுப்பு:இந்திய மலைகள் பகுப்பு:கிரீடீஹ் மாவட்டம் பகுப்பு:இந்திய மாநிலங்களின் உயர்ந்த சிகரங்கள்
கோவைக் கொண்டாட்டம்
கோவைக் கொண்டாட்டம் (Kovai Kondattam) என்பது தமிழ்நாட்டின் கோயமுத்தூரின் பேரூரில் உள்ள ஒரு பொழுது போக்குப் பூங்கா ஆகும். இந்தப் பூங்காவில் தண்ணீர் நடனம், அலை குளம், மோது கார்கள், மலை ஏற்றம், காணொளிக் கூடம் போன்ற பொழுதுபோக்கு வசதிகள் உள்ளன. பூங்கா நிர்வாகத்தால் பிறந்த நாள், திருமணம்,  ஆண்டு நிறைவு கொண்டாட்டம் போன்ற விழாக் கொண்டாட்டங்களுக்கு வசதிகள் செய்யப்படுகிறது. இங்கு நேரடி நிகழ்ச்சிகள் நடத்த ஒரு அரங்கு உள்ளது. இந்த பொழுதுபோக்குப் பூங்காவை நடிகர் விஜய் திறந்து வைத்தார்.
மேற்கோள்கள்
பகுப்பு:கோயம்புத்தூர் மாவட்டப் பொழுதுபோக்குப் பூங்காக்கள்
வேள்
வேள் என்னும் சொல் அரசன் பெயரோடு சேர்ந்து வந்தால் அந்த அரசனைக் கொடையாளி என உணர்ந்துகொள்ளவேண்டும். வேள் என்னும் சொல் உதவி என்னும் பொருளில் பயன்படுத்தப்பட்டுவந்துள்ளது. ==சங்கநூல்களில் குறிப்பிடப்படும் வேள் ==
வேள் என்னும் சிறப்புப்பெயர் பெற்ற அரசர்கள்
மேலே குறிப்பிடப்பட்ட பாடல்கள் அனளத்தையும் திரட்டிப் பார்க்கும்போது இங்குத் தரப்பட்டுள்ளவர்கள் வேள் என்னும் சிறப்புப்பெயர் பெற்றுள்ளனர் என்பது தெரியவரும்.
அடிக்குறிப்பு
பகுப்பு:சங்க காலச் சமூகம் * பகுப்பு:தமிழ்நாட்டு அரச வம்சங்கள்
சு. கம்புப்பட்டு ஊராட்சி
'''சு. கம்புப்பட்டு ஊராட்சி' (Su. kambupattu Gram Panchayat''), தமிழ்நாட்டின் திருவண்ணாமலை மாவட்டத்தில் உள்ள திருவண்ணாமலை வட்டாரத்தில் அமைந்துள்ளது. இந்த ஊராட்சி, கீழ்பென்னாத்தூர் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 950 ஆகும். இவர்களில் பெண்கள் 463 பேரும் ஆண்கள் 487 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கலியமலை ஊராட்சி
கலியமலை ஊராட்சி (Kaliyamalai Gram Panchayat), தமிழ்நாட்டின் கடலூர் மாவட்டத்தில் உள்ள கீரப்பாளையம் வட்டாரத்தில் அமைந்துள்ளது. இந்த ஊராட்சி, காட்டுமன்னார்கோயில் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1173 ஆகும். இவர்களில் பெண்கள் 565 பேரும் ஆண்கள் 608 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஃபார்ச்சூன் இதழ்
ஃபார்ச்சூன் இதழ் அமெரிக்காவை மையமாகக் கொண்டு செயல்படும் வணிக இதழாகும். இது டைம் குழுமத்தால் வெளியிடப்படுகிறது. இது 1929 ஆம் ஆண்டு தொடங்கப்பட்டது. நிறுவனங்களின் வருவாய் அடிப்படையில் சிறந்த 500 நிறுவனங்களின் பட்டியலை 1955 ஆம் ஆண்டு முதல் ஆண்டுதொறும் ஃபார்ச்சூன் 500 என்ற பெயரில் இந்த இதழ் வெளியிடுகிறது.
சான்றுகள்
பகுப்பு:ஃ என்ற எழுத்தால் தொடங்கும் கட்டுரைத் தலைப்புகள்
காசி (திரைப்படம்)
காசி (Kasi) திரைப்படம், 2001 ஆம் ஆண்டு வெளிவந்த தமிழ்த் திரைப்படம். காசி என்ற கண் தெரியாத கதாநாயகனாக விக்ரம் நடித்துள்ளார். அவரது மனைவி லட்சுமியாக காவ்யா மாதவன் நடித்துள்ளார். இவரது தங்கையாக காவேரியும், அம்மாவாக பார்வதியும் கொடுமை செய்யும் அண்ணனாக தலைவாசல் விஜய்யும் வில்லன்களாக ராஜீவும், தினேசும் நடித்துள்ளனர்.
பாடல்கள்
இத்திரைப்படத்திற்கு இளையராஜா இசையமைத்தார். அனைத்து பாடல்களையும் ஹரிஹரன் பாடினார்.
விமர்சனம்
இப்படம் முதலில் சுமாராக ஓடினாலும் பிறகு இசையினாலும், கதையினாலும் நன்றாக ஓடியது. படம் மிகப் பெரிய வெற்றி பெற்றது.
மேற்கோள்கள்
பகுப்பு:2001 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:விக்ரம் நடித்துள்ள திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:மணிவண்ணன் நடித்த திரைப்படங்கள் பகுப்பு:வினு சக்ரவர்த்தி நடித்த தமிழ்த் திரைப்படங்கள் பகுப்பு:தலைவாசல் விஜய் நடித்த திரைப்படங்கள் பகுப்பு:சார்லி நடித்த திரைப்படங்கள் பகுப்பு:வடிவுக்கரசி நடித்த தமிழ்த் திரைப்படங்கள்
சிந்திலிப்பு மாரியம்மன் கோயில்
சிந்திலிப்பு மாரியம்மன் கோயில் தமிழ்நாட்டில் திருப்பூர் மாவட்டம், சிந்திலிப்பு என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:திருப்பூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கயத்தாறு ஊராட்சி ஒன்றியம்
கயத்தாறு ஊராட்சி ஒன்றியம், தமிழ்நாட்டின் தூத்துக்குடி மாவட்டத்தில் உள்ள பனிரெண்டு  ஊராட்சி ஒன்றியங்களில் ஒன்றாகும். கயத்தாறு ஊராட்சி ஒன்றியத்தில் நாற்பத்தைந்து ஊராட்சி மன்றங்கள் உள்ளது. இந்த ஊராட்சி ஒன்றியத்தின் வட்டார வளர்ச்சி அலுவலகம் கயத்தாறில் இயங்குகிறது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, கயத்தாறு ஊராட்சி ஒன்றியத்தின் மொத்த மக்கள் தொகை 82,284 ஆகும். அதில் பட்டியல் சாதி மக்களின் தொகை 23,793 ஆக உள்ளது. பட்டியல் பழங்குடி மக்களின் தொகை பதினேழாக உள்ளது.
ஊராட்சி மன்றங்கள்
கயத்தாறு ஊராட்சி ஒன்றியத்தில் அமைந்துள்ள நாற்பத்தி ஐந்து கிராம ஊராட்சி மன்றங்களின் விவரம்;
மடலேறுதல்
மடல் ஊர்தல் (மடலூர்தல்) என்பது சங்ககால வழக்கங்களில் ஒன்று. இதனை மடலேறுதல் என்றும் கூறுவர். தலைவன் தான் விரும்பிய தலைவியை அடைவதற்காக மடலூர்தல் வழக்கம். காதலில் தோல்வியுற்ற சங்ககாலத் தலைவன், ஊரார் தன் காதலை உணரும் பொருட்டு மேனியில் சாம்பலைப் பூசிக் கொண்டு யாரும் சூடாத எருக்கு போன்ற மலர்களைச் சூடிக் கொண்டு பனைமரத்தின் அகன்ற மடல்களால் செய்யப்பட்ட குதிரை ஒன்றில் ஊர்ந்து காண்போர் கேட்கும் வண்ணம் தலைவியின் பெயரைக் கூவிக்கொண்டு செல்தல் ஆகும். இது இழிவான ஒன்றாக கருதப்படுகிறது. எனவே தன்னைச் சந்திக்க மறுக்கும் தலைவியிடம் தோழி மூலம் நான் மடலேறி விடுவேன் என்ற காமம் மிகுந்த தலைவன் சொல்வது உண்டு. காமம் மிகுந்த ஆடவர்க்கு மட்டுமே மடலேறுதல் உண்டு. பெண்கள் மடலேறியதாய் சங்கப்பாடல்கள் இல்லை. என்ன நிலை நேர்ந்தாலும் பெண் இந்த வழக்கத்தை மேற்கொள்வது இல்லை. ஆனால் பக்தி பாவத்தில் தங்களைப் பெண்ணாய் பாவித்துப் பாடிய ஆழ்வார்கள் சிலர், பெண்டிர் மடலேறியதாய்ப் பாடி உள்ளனர். ஒரு முறை மடலேறிய தலைவன் காதலி திருமணத்திற்கு ஒத்துக் கொள்ளவில்லையென்றால் மறுமுறை மடலேறுவதில்லை. தன் வாழ்வை முடித்துக் கொள்வான்.
தன்னை விரும்பாத பெண்ணுக்காக மடலூர்வேன் என்று தலைவன் சொன்னால், அது கைக்கிளை ஒழுக்கம். மடலூர்ந்து வந்து ஒருத்தியைப் பெறுவது பெருந்திணை ஒழுக்கம். மடலூர்தல் என்பது தலைவனும் தலைவியும் விரும்பி, பெற்றோர் பெண்ணைத் தர மறுக்கும்போதும் நிகழ்வது.
மடல் - விளக்கம்
தலைவியை அடைய முடியாத தலைவன், உடம்பெல்லாம் திருநீறு பூசிக் கொண்டு, கையில் தலைவியின் ஓவியம் கொண்ட கிழியுடன் நாற்சந்தியில் பனை மட்டையால் செய்யப்பட்ட குதிரை மீதேறி நிற்க, பிறர் அதனை இழுத்துச் செல்வர். தலைவன் தலைவி நினைவாகவே இருப்பான். பனை மட்டையால் செய்யப்பட்ட குதிரை வடிவம் 'மடல்' ஆகும்.
இந்நிகழ்வால் தலைவன் தலைவியை அடைய முடியாமல் தவிப்பது ஊராருக்குத் தெரிய வந்து, தலைவனின் துயர் காணும் ஊரார், அவனுடன் தலைவியைச் சேர்த்து வைக்க எடுக்கும் முயற்சியால் தலைவன் தலைவியை அடைய வாய்ப்பு ஏற்படும்.
மடல் கூறல், மடல் விலக்கு என இருநிலைகளை நம்பி அகப்பொருள் முன் வைக்கிறது. தலைவன் தலைவியை அடைய மடல் ஏறுவேன் என்று கூறுவது மடல் கூறல். தலைவனை மடல் ஏறவேண்டாம் எனத் தடுப்பது மடல் விலக்கு.
சங்க நூல்
மடலூரும் தலைவன் அணிந்துகொள்ளும் மாலையில் பூளை, ஆவிரை, எருக்கு ஆகிய பூக்கள் தொடுக்கப்பட்டிருக்கும்.
மடல் (சிற்றிலக்கியம்)
மடலேறுதலைப் பாடும் நூல் மடல் எனப்படுகிறது. தமிழில் மடல் வகை சிற்றிலக்கியங்களின் முன்னோடியாக உள்ளவை திருமங்கை ஆழ்வாரால் இயற்றப்பட்ட பெரிய திருமடலும் சிறிய திருமடலும் ஆகும். இவை பெண்கள் மடலூர்தல் இல்லை என்ற பழைய மரபை மாற்றி, திருமங்கை ஆழ்வார் மிகுந்த பக்தியால் இறைவனைத் தலைவனாகவும் தன்னைத் தலைவியாகவும் பாவித்து மடலேறுவதாகக் கூறுவதாக அமைந்துள்ளன.
அடிக்குறிப்பு
பகுப்பு:சங்க காலப் பண்பாடு
யோன் மெட்சிங்கர்
யோன் டொமினிக் அந்தனி மெட்சிங்கர் (Jean Dominique Antony Metzinger) என்னும் முழுப்பெயர் கொண்ட யோன் மெட்சிங்கர் (யூன் 24, 1883 – நவம்பர் 3, 1956) 20ம் நூற்றாண்டின் முக்கியமான பிரெஞ்சு ஓவியரும், கோட்பாட்டாளரும், எழுத்தாளரும், திறனாய்வாளரும், கவிஞரும் ஆவார். இவர், அல்பர்ட் கிளெய்சு (Albert Gleizes) என்பவருடன் சேர்ந்து கியூபிசத்துக்கான கோட்பாடு அடிப்படைகளை உருவாக்கினார். 1900க்கும் 1904க்கும் இடைப்பட்ட இவரது தொடக்ககால ஆக்கங்கள் யோர்ச் சோரா, என்றி எட்மன்ட் குரொசு ஆகியோரின் புது-உணர்வுப்பதிவுவாதப் பாணியின் செல்வாக்குக்கு உட்பட்டிருந்தன. 1904க்கும், 1907க்கும் இடையில் செசானியக் கூறுகளைக் கொண்ட பிரிப்பிய, போவியப் பாணிகளிலான ஆக்கங்களை உருவாக்கினார். இவை முன்கியூபிசத்தின் முதற் சில ஆக்கங்களுக்கு வழிகோலின.
1908 இலிருந்து வடிவங்களைப் பட்டைமுகங்களாகக் காட்டும் சோதனைகளில் ஈடுபட்டார். இப்பாணியே விரைவில் கியூபிசம் எனப்படும் பாணியானது. கியூபிசத்தில் இவரது தொடக்ககால ஈடுபாடு இவரை ஒரு செல்வாக்குள்ள ஓவியராகவும், முதன்மையான கோட்பாட்டாளராகவும் இனம்காட்டியது. பல்வேறு பார்வைநிலைகளில் இருந்து ஒரு பொருளைப் பார்ப்பதற்காக அப்பொருளைச் சுற்றி நகர்வதான கருத்துரு முதன் முதலாக 1910ல் வெளியிடப்பட்ட மெட்சிங்கரின் Note sur la Peinture என்னும் கட்டுரையில் கையாளப்பட்டது. கியூபிசத்தின் தோற்றத்துக்கு முன்னர் ஓவியர்கள் ஒற்றைப் பார்வை நிலையில் இருந்தே தமது ஆக்கங்களை உருவாக்கினர். மெட்சிங்கரே முதன் முறையாக அவரது Note sur la peinture இல் வெளி காலம் ஆகிய இரு சூழல்களிலும் தொடர்ச்சியானதும், அகவயமானதுமான பொருட்களின் அநுபவங்களைப் பிரதிநிதித்துவம் செய்வதில் ஆர்வத்தை உருவாக்கினார்.
மேற்கோள்கள்
பகுப்பு:ஓவியர்கள் பகுப்பு:1883 பிறப்புகள் பகுப்பு:1956 இறப்புகள்
சித்தார்த்தநகர்
சித்தார்த்தநகர் (Siddharthanagar) (முன்னர் இதன் பெயர் பைரவா) (Bhairahawa) நேபாள நாட்டின் மாநில எண் 5ல் உள்ள ரூபந்தேகி மாவட்டத் தலைமையிட நகரம் ஆகும்.
இந்திய-நேபாள எல்லையோரத்தில், நேபாளத்தின் தராய் சமவெளியில் அமைந்துள்ள இந்நகரம், தேசியத் தலைநகர் காட்மாண்டிற்கு மேற்கே 265 கிமீ தொலைவில் உள்ளது.
கௌதம புத்தர் பிறந்த லும்பினி நகரம், இந்நகரத்திற்கு மேற்கே 25 கிமீ தொலைவில் உள்ளது.
இந்நகரத்திலிருந்து 21 கிமீ தொலைவில் பூத்வல் நகரம் உள்ளது.
சித்தார்த்தநகர், நேபாளத்தின் பெருந்தொழில் நகரம் ஆகும்.
மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின் படி, சித்தாத்தநகரின் மக்கள்தொகை 63,528 ஆகும்.
பொருளாதாரம்
இந்நகரத்திற்கு தெற்கே 5 கிமீ தொலவில் இந்தியா-நேபாள எல்லையில் சுங்கச் சாவடி செயல்படுகிறது. இந்தியாவிலிருந்து வணிகப் பொருட்கள், இச்சோதனைச் சாவடியை கடந்து நேபாளத்திற்கு வரவேண்டும்.
சித்தார்த்தநகரைச் சுற்றிலும் பல சிறு, குறு மற்றும் பெருந்தொழிற்சாலைகள் உள்ளது.
வானூர்தி
இந்நகரிலிருந்து 3 கிமீ தொலைவில் உள்ள கௌதம புத்தா வானூர்தி நிலையத்திலிருந்து, தேசியத் தலைநகர் காட்மாண்டிற்கு நேரடி வானூர்தி சேவைகள் உள்ளது.
மேலும் நாட்டின் அனைத்து முக்கிய நகரங்களுக்கு, இங்கிருந்து பேருந்து சேவைகள் உள்ளது.
தட்பவெப்பம்
இந்நகரின் கோடைக்கால அதிகபட்ச வெப்பம் 44.8°C ஆகவும்; குளிர்கால அதிகபட்ச வெப்பம் -1.1°C ஆக பதிவாகியுள்ளது.
மேற்கோள்கள்
பகுப்பு:நேபாள நகரங்கள்
அ. மா. சாமி
'''அ. மா. சாமி (மே 7, 1935 – அக்டோபர் 8, 2020) என்று அறியப்படும் அருணாசலம் மாரிசாமி''' தமிழக எழுத்தாளரும், இதழாளரும், நூலாசிரியரும் ஆவார். ராணி வார இதழின் ஆசிரியர் பொறுப்பில் 44 ஆண்டுகள் பணி புரிந்து ஓய்வு பெற்றவர். தினத்தந்தி நிறுவனத்தில் செய்தியாளராகத் தம் பணியைத் தொடங்கினார். ராணி முத்து இதழ்களின் ஆசிரியராகவும் பணியாற்றியவர். குறும்பூர் குப்புசாமி, அமுதா கணேசன் என்கிற புனைப்பெயர்களில் ஏராளமான சிறுகதைகள் எழுதி இருக்கிறார்.
பிறப்பும் படிப்பும்
முகவை மாவட்டத்தில் கோப்பை நாயக்கன்பட்டியில் பிறந்தார். உயர்நிலைப் பள்ளி இறுதி வரை கல்வி பயின்றார். சொந்த முயற்சியில் தமிழ் இலக்கியங்களையும் நூல்களையும் கற்றார்.
படைப்புகள்
சிறுகதைகள், நெடுங்கதைகள், சிறுவர் கதைகள், பயண நூல்கள், இதழியல், வாழ்க்கை வரலாறு எனப் பல வகை நூல்களை அ .மா சாமி எழுதியுள்ளார். குரும்பூர் குப்புசாமி, அமுதா கணேசன் என்னும் புனைபெயர்களில் கதைகள், சிறுகதைகள் எழுதினார்.
மறைவு
அ.மா.சாமி தமது 85-வது அகவையில் சென்னை அண்ணா நகர் சிந்தாமணி அருகே உள்ள அவரது மகன் மாறன் இல்லத்தில் 2020 அக்டோபர் 8 இல் காலமானார்.
வெளி இணைப்புகள்
பகுப்பு:1935 பிறப்புகள் பகுப்பு:2020 இறப்புகள் பகுப்பு:தமிழ் எழுத்தாளர்கள் பகுப்பு:தமிழ் இதழியல் பகுப்பு:திருக்குறள் உரையாசிரியர்கள்
தமிழில் இலக்கிய வரலாறு (நூல்)
thumb|100px|தமிழில் இலக்கிய வரலாறு-நூலட்டை (மூன்றாம் பதிப்பு) தமிழில் இலக்கிய வரலாறு, கார்த்திகேசு சிவத்தம்பி எழுதிய ஆய்வு நூலாகும். இந்நூல் தமிழில் இலக்கியத்தின் வரலாற்றையும், பிரச்னைகளையும் ஆராய்கிறது.
அமைப்பு
இந்நூல் முன்னுரையினையும், நான்கு கட்டுரைகளையும், எட்டு பின்னிணைப்புகளையும் கொண்டுள்ளது
உசாத்துணை
'தமிழில் இலக்கிய வரலாறு', நூல், (மூன்றாம் பதிப்பு, 2000; நியூ செஞ்சுரி புக் ஹவுஸ், சென்னை)
வெளியிணைப்புகள்
பகுப்பு:2000 தமிழ் நூல்கள் பகுப்பு:தமிழ் மொழி வரலாறு பகுப்பு:நியூ செஞ்சுரி புக் கவுசு நூல்கள்
உரையாசிரியர்கள் (காலநிரல்)
பண்டைய தமிழ் இலக்கண நூல்கள் நூற்பாக்களாகவும், இலக்கிய நூல்கள் பாடல்களாகவும் அமைந்திருந்தன. இவை சுருக்கம், மனத்தில் பதியும் எளிமை முதலான பாங்குகளுடன் எழுதப்பட்டவை. உரைநடைப் பாங்கில் பேசும் மக்களுக்குப் புரிவதற்காக அந்த இலக்கண, இலக்கிய நூல்களுக்கு உரைநூல்கள் தோன்றின. இத்தகைய உரைநூல்களை எழுதிய பல ஆசிரியர்களின் காலநிரல் எளிய ஒப்பு நோக்குக்காக இங்கு தரப்படுகிறது.
11 ஆம் நூற்றாண்டு
இலக்கிய உரைகள் இலக்கண உரைகள்
12 ஆம் நூற்றாண்டு
இலக்கிய உரைகள் இலக்கண உரை
13 ஆம் நூற்றாண்டு
இலக்கிய உரை இலக்கண உரை
14 ஆம் நூற்றாண்டு
இலக்கிய உரை இலக்கண உரைகள்
அடிக்குறிப்பு
பகுப்பு:தமிழ் உரையாசிரியர்கள்
மண்டயம் வீரம்புடி சீனிவாசன்
மண்டயம் வீரம்புடி  சீனிவாசன் (Mandyam Veerambudi Srinivasan, பிறப்பு: செப்டம்பர் 15, 1948) இந்தியாவில் புனே நகரில் பிறந்த ஆத்திரேலிய உயிரியல் வல்லுநர் ஆவர். தேனீக்கள் பற்றிய ஆராய்ச்சியில் அவர் பெரும்பங்கு ஆற்றி வருகிறார். குயின்ஸ்லாந்து பல்கலைக்கழகத்தில் பணியாற்றி வரும் இவர் அறிவியலுக்கான ஆத்திரேலியப் பிரதமர் பரிசு பெற்றுள்ளார். ஆத்திரேலிய ராயல் சொசைட்டி உறுப்பினராகவும் 2001 ல் தேர்ந்தெடுக்கப்பட்டார். .
மேற்கோள்கள்
பகுப்பு:1948 பிறப்புகள் பகுப்பு:இந்திய ஆஸ்திரேலியர்கள் பகுப்பு:ஆத்திரேலிய அறிவியலாளர்கள் பகுப்பு:வாழும் நபர்கள்
ஜேம்ஸ் குக்
ஜேம்ஸ் குக் (James Cook, 7 நவம்பர் 1728 - 14 பெப்ரவரி 1779) இங்கிலாந்தைச் சேர்ந்த நாடுகாண் பயணி, பிரிட்டிஷ் ஆய்வாளர், மாலுமி, வரைபடங்கள் உருவாக்குனர் மற்றும் பிரிட்டிஷ் அரச கடற்படையின் (Royal navy) அணித்தலைவரும் (Captain) ஆவார். நியூபவுண்ட்லாந்துத் தீவினை முதன்முதலில் உலக வரைபடத்தில் குறித்ததுடன் அமைதிப் பெருங்கடலில் தனது எச்.எம்.பார்க் என்டேவர் கப்பலில்  மூன்று பயணங்களை மேற்கொண்டவர். அமைதிப் பெருங்கடலின் பல இடங்களையும், தீவுகளையும் கண்டறிந்தவர். ஆத்திரேலியா, ஹவாய் போன்ற தீவுகளை முதன் முதலில் கண்டுபிடித்த ஐரோப்பியர் ஆவார்.
பிறப்பு
ஜேம்ஸ் குக் 1728- ஆம் ஆண்டு இங்கிலாந்து நாட்டின் யார்க்செயரில் பிறந்தார். இவர் பதினாறு குழந்தைகள் கொண்ட ஒரு ஸ்காட்லாந்து உழவருக்கு இரண்டாவது மகனாகப் பிறந்தார். அய்டான் நகரில் தனது பள்ளிக்கல்வியை பயின்ற குக், தனது பதினேழு வயதில் ஒரு கடையில் வேலை பார்க்க ஆரம்பித்தார். பதினெட்டு வயதில் படகு ஓட்டுனராக மாறினார். விட்பை (Whitby) துறைமுகத்தில் ஜான் வாக்கர் என்னும் நிலக்கரியினை கப்பல் மூலம் ஏற்றுமதி செய்பவரிடம் பயிற்சி பெறுபவராக சேர்ந்தார். வாக்கரிடமிருந்து அடிப்படை கணித அறிவையும், திசையமைப்பு குறித்தனவற்றையும் குக் கற்றுத் தேர்ந்தார். தனது சொந்த முயற்சியில் அறிவியலையும் கற்றுத் தேர்ந்தார்.
திருமணம்
ஜேம்ஸ் குக் திசம்பர் 21, 1762 அன்று எலிசபத் பாட்ஸ் என்பவரை மணம் புரிந்துகொண்டார். இத்தம்பதியினருக்கு ஆறு குழந்தைகள் பிறந்தன. அவர்கள், ஜேம்ஸ் (1763–94), நாத்னெய்ல் (1764–80), எலிசபத் (1767–71), ஜோசப் (1768–68), ஜியாஜ் (1772–72) மற்றும் ஹக் (1776–93) ஆகியோராவர். கடைசி மகன் கேம்பிரிட்ஜ் பல்கலைக்கழகத்தில் படிக்கும்போது இறந்து விட்டார். இவரின் குழந்தைகள் பற்றிய விடயங்கள் வெளியுலகு அறியாதவையாகும்.
பயணங்களும் கண்டுபிடிப்புகளும்
தனது முதற்பயணத்தின்போது 1770 இல் அவுஸ்திரேலியாவின் கிழக்குக் கரையினைக் கண்டார். இவரே அவுஸ்திரேலியாவின் கிழக்குக் கரையினைக் கண்ட முதல் ஐரோப்பியராவார். அப்பிரதேசத்தை நியூ சவுத் வேல்ஸ் எனப் பெயரிட்டு இங்கிலாந்துக்குச் சொந்தமானதென உரிமை கோரினார். அவர் தன் வாழ்நாளில் இரு முறை உலகத்தை வலம் வந்துள்ளார். அன்டார்டிகா பகுதிகளிலும் தனது பயணத்தை மேற்கொண்டுள்ளார் குக். வட அமெரிக்காவிலும் பல தீவுகளை இவர் கண்டுபிடித்துள்ளார். தனது கடல் பயணங்களின்போது அறிவியல் கண்டுபிடிப்புகளுக்கும், தான் பார்த்த இடங்களின் வரைபடங்களை வரையவும் நேரங்களைச் செலவு செய்துள்ளார். இவர் கண்டுபிடித்த இடங்களைப் பற்றியும் நிறைய புத்தகங்கள் எழுதியுள்ளார்.
கண்டுபிடிப்புகளின் நோக்கம்
மிகப்பெரிய நீண்ட பயணங்களைக் குக் சில காரணங்களுக்காகவே ஓய்வு இல்லாமல் செய்தார்.
முதல் பயணம்(1768-1771)
thumb|என்டேவர் கப்பலானது ஏழு வாரங்கள் குயீன்ஸ்லேண்ட் துறைமுகத்தில் நிறுத்திவைக்கப்பட்டிருந்தது. Cook'sFirstVoyage54|271x271px1766 ஆம் ஆண்டு ராயல் சொசைட்டி பசிபிக் பெருங்கடலில் பயணம் செய்யக் குக்கை அழைத்தது. இப்பயணத்தின் நோக்கம் வீனஸ் கிரகத்திற்கு உண்டான தூரத்தினை அளவிடவும், புதிய ஆராய்ச்சிகள் செய்யவுமாக இருந்தது. 39 வயதில், லெப்டினன்ட் பதவிக்கு குக் உயர்த்தப்பட்டார். கடல் பயணத்தின்போது தளபதியாகவும் ஆக்கப்பட்டார் குக். இப்பயணம் இங்கிலாந்திலிருந்து ஆகத்து 26,1768 அன்று தொடங்கப்பட்டது. மேற்கு மார்க்கமாகச் சென்று பசுபிக் பெருங்கடல் வழியே டெஹீட்டி தீவை அடைந்தார். அங்கு வீனஸ் பற்றிய சில ஆராய்ச்சிகளைக் குக் மேற்கொண்டார். பின் பூமியை ஒரு முறை வலம் வந்த இவரது பயணம் 1771, ஜீலை 12 அன்று செயின்ட் ஹெலனாவில் வந்து முடிந்தது.
அவர் எச்.எம்.எஸ் எண்டெவரில் பயணம் மேற்கொண்டார். அவர் ஆகஸ்டு 26 ,1768 அன்று இங்கிலாந்து சென்றடைந்தார். குக் மற்றும் அவருடைய குழுவைச் சேர்ந்தவர்கள் கேப் ஹார்ன் எனும் பகுதியினை சுற்றிப்பார்த்துவிட்டு தங்கள் பயணத்தை மெற்கொண்டுள்ளனர். மேலும், அவர்கள் ஏப்ரல் 13, 1769 அன்று டஹிடி எனும் இடத்தை வந்தடைந்தனர். அந்த இடத்தில் தான் வெள்ளி (கோள்) கடப்பு பற்றிய ஆய்வு நடைபெற்றுக்கொண்டிருந்தது. ஆனால் ஆராய்ச்சியின் முடிவுகள் எதிர்பார்த்த வகையில் வரவில்லை. தன்னுடைய முதல் ஆய்வு நிறைவு பெற்ற பின்பு தன்னுடைய கடற்படை அலுவலர்களால் கொடுக்கப்பட்ட இரண்டாவது கடற்பயணத்திற்கான சீல் செய்யப்பட்ட அந்த ஆணையைத் திறந்தார். அதில் தெற்கு பசுபிக் கண்டங்களின் தென்பகுதியில் உள்ள அறிகுறிகளை ஆராய்ச்சி செய்யும்படி இருந்தது. பிறகு, குக் நியூசிலாந்து மற்றும் கடலோரப் பகுதிகளுக்கு பயணம் மேற்கொண்டார். 1970 ஆம் ஆண்டு ஏப்ரல் மாதம் 17 ஆம் நாள் ஆத்திரேலியாவின் தென்கிழக்கு கடற்கரையை அவர் அடைந்தார். பின்பு அவர் மேற்கு நோக்கிப்  பயணித்தார், இதன் மூலம்  கிழக்கு கடற்கரையை எதிர்குக்கினுகொண்ட மல் ஐரோப்பியர் என்ற பெருமையைப்பெற்றார்.
இடைவேளை
thumb|center|600px|குக்கின் பயணப்பாதை. முதல் பயணம்  சிவப்பு  நிறமிடப்பட்டுள்ளது, இரண்டாம் பயணம்  பச்சை  நிறமிடப்பட்டுள்ளது, மூன்றாம் பயணம்  நீல  நிறமிடப்பட்டுள்ளது. குக் இறந்த பின் அவரிடைன் படைவீரர்கள் சென்ற பகுதி விடுபட்ட நீலநிறமாக்கிய கோடுகள்.
குக்கினுடைய இதழ்கள் அவருடைய வருகையாஇப் பற்றி எழுதின. விஞ்ஞான சமூக மக்களின் கதாநாயகனாக அவர் பார்க்கப்பட்டார். பொதுஜனங்களின் கதாநாயகனாக ஜோசப் பேங்க் என்பவர் பார்க்கப்பட்டார். குக்கினுடைய மகன் இவரது இரண்டாவது பயணத்திற்கு ஐந்து நாட்களுக்கு முன்னர் தான் பிறந்தார்.
இரண்டாவது பயணம்
1771 ஆம் ஆண்டு ஆகத்து மாதம் முதல் பயணம் முடித்து வந்த உடனேயே ஜேம்ஸ் குக்கிற்கு பதவி உயர்வு அளிக்கப்பட்டது 1772 ஆம் ஆண்டில்
ராயல் சொசைட்டி சார்பாக அறிவியல் பயனத்திற்கு பொறுப்பாளராக நியமிக்கப்பட்டார். இதன் நோக்கம் சிக்கலான பூமியின் தென்பகுதியினை ஆய்வு செய்வதாகும்.
கருத்துரு
இந்தப் பயணத்தின் முக்கிய நோக்கமானது வட அமெரிக்காவின் மேல் உள்ள அத்திலாந்திக்குப் பெருங்கடல் மற்றும் பசிப்பிக் பெருங்கடல் இடையே புகழ்பெற்று விளங்கக் கூடிய வடமேற்கு பாதையைக் கண்டுபிடிப்பது ஆகும். இதனைச் செயல்படுத்த குக்கிற்கு அவருடைய கடற்படை அலுவலர்களால் 1775 ஆம் ஆண்டில் அதற்கான ஆணைகள் வழங்கப்பட்டது. ஆனால் 1745 ஆம் ஆண்டு வரை நீட்டிப்புச் செய்யப்பட்டது. அந்தப் பாதைகளைக் கண்டுபிடிப்பவர்களுக்கு  £ 20,000 பரிசு அறிவிக்கப்பட்டது. ஆரம்பத்தில் சார்லிஸ் கிளெர்கே தான் இந்தப்  பயணத்தைத் தலைமை தாங்க வேண்டும் என்று விரும்பினார்,  ஓய்வு பெற்றிருந்த குக், ஓர் ஆலோசகராகச்  செயல்பட்டார்.
குழு உறுப்பினர்கள்
1776 ஆம் ஆண்டு குக் தனது மூன்றாவது பயணத்தினைத் தொடர்ந்தார். அந்தப் பயணத்தின்போது ஹவாய்த் தீவுவாசிகளுடனான சண்டையில் கொல்லப்பட்டார். ஜேம்ஸ்குக் இறந்ததால் அவரின் வீரர்கள் குக்கின் சடலத்துடன் பயணத்தின் பாதியில் நாடு திரும்பினர்.
கலானி ஒபு யு - கடத்தல் மற்றும் இறப்பு
மீகாமன் ஜேம்ஸ் குக் 1779 ஹவாய் தீவின் ஆளும் தலைவரான கலானி ஒபு யு( Kalani'o'pu'u)  வைகடத்தியது மற்றும் ஒரு திருடப்பட்ட நீண்ட படகு (லைட்போட்) க்கு பதிலாக அவரைக் காப்பாற்ற முடிவெடுத்து ஆகியவவை குக்கினுடைய  இறுதிப் பயணத்தின் இறுதிப் பிழையாக அமைந்தது மட்டுமல்லாது அவருடைய  இறப்பிற்கும் வழிவகுத்தது.
.
இன விளக்க ஆராய்ச்சியின் சேமிப்புகள்
1984 ஆம் ஆண்டில் ஆத்திரேலியா அருங்காட்சியகமானது, நியூ சவுத் வேல்ஸ் அரசிடமிருந்து குக்கினுடைய பொருட்களை வாங்கியது. அதேசமத்தில் 1768- 1780 வரையிலான குக்கினுடைய மூன்று பயணங்களிலும் அமைதிப் பெருங்கடல் முழுவதிலும் இருந்து பெறப்பட்ட 115 கலைப்பொருட்களும் பெறப்பட்டன. அங்கிருந்து பெறப்பட்ட அனைத்து கலைப்பொருட்களுமே அமைதிப் பெருங்கடலின் அருகே வாழ்ந்த மக்களுக்கும், ஐரோப்பிய மக்களுக்குமான தொடர்பினை வெளிப்படுத்தும் வகையில் அமைந்தது. 1935 ஆம் ஆண்டில் இவருடைய பெரும்பகுதி நினைவுச் சின்னங்களும், கலைப்பொருட்களும் நியூ சவுத் வேல்ஸ் மாநில நூலகமான மிச்செல் நூலகத்திற்கு மாற்றப்பட்டது.
அமரகுந்தி ஊராட்சி
அமரகுந்தி ஊராட்சி (Amaragundhi Gram Panchayat), தமிழ்நாட்டின் சேலம் மாவட்டத்தில் உள்ள தாரமங்கலம் வட்டாரத்தில் அமைந்துள்ளது. இந்த ஊராட்சி, ஓமலூர் சட்டமன்றத் தொகுதிக்கும் சேலம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சின்னதோட்டாளம் ஊராட்சி
சின்னதோட்டாளம் ஊராட்சி (Chinnathottalam Gram Panchayat), தமிழ்நாட்டின் வேலூர் மாவட்டத்தில் உள்ள குடியாத்தம் வட்டாரத்தில் அமைந்துள்ளது. இந்த ஊராட்சி, குடியாத்தம் சட்டமன்றத் தொகுதிக்கும் வேலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1244 ஆகும். இவர்களில் பெண்கள் 616 பேரும் ஆண்கள் 628 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:வேலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஃபார்ச்சூன் 500
ஃபார்ச்சூன் 500 என்பது ஃபார்ச்சூன் இதழ் வெளியிடும் சிறந்த 500 நிறுவனங்களின் பட்டியலாகும். இந்த பட்டியல் நிறுவனங்களின் நிகர வருமானத்தில் ஆயத்துறை வரியை கழித்து விட்டு கணக்கிடப்படும் வருவாயின் அடிப்படையில் முதல் 500 நிறுவனங்களின் பட்டியலாகும். முதல் முறையாக இந்த பட்டியல் 1955ஆம் ஆண்டு வெளியிடப்பட்டது. இந்த பட்டியல் ஆண்டுதோறும் வெளியிடப்படும்.
சான்றுகள்
பகுப்பு:பட்டியல்கள் பகுப்பு:இதழியல் பகுப்பு:ஃ என்ற எழுத்தால் தொடங்கும் கட்டுரைத் தலைப்புகள்
நேதுங்காடு
நேதுங்காடு (Nedungad) என்பது இந்தியாவின் தென்னிந்திய மாநிலமான கேரளத்தில் இருக்கும் எர்ணாகுளம் மாவட்டத்தில் அமைந்துள்ள ஒரு சிறிய தீவாகும். கொச்சி நகரத்தின் துணை நகரமான நாயரம்பலத்தின் கிழக்குப் பகுதியில் இத்தீவு அமைந்துள்ளது.
மேற்கோள்கள்
பகுப்பு:கேரளம் பகுப்பு:எர்ணாகுளம் மாவட்டம் பகுப்பு:இந்தியத் தீவுகள் பகுப்பு:கேரளத்தில் உள்ள தீவுகள்
கடற்கரை கைப்பந்தாட்டம்
கடற்கரை கைப்பந்தாட்டம் (Beach volleyball, அல்லது Sand volleyball), என்பது இரண்டு அணிகளுக்கிடையே மணற்தரையில் நடைபெறுகின்ற ஒரு குழு விளையாட்டு ஆகும். பொதுவாகக் கடற்கரைகளில் ஓரணிக்கு இரண்டு விளையாட்டு வீரர்கள் வீதம் இரண்டு அணிகளுக்கிடையே இவ்விளையாட்டு விளையாடப்படும். அளவிடப்பட்ட மணல் அரங்கின் குறுக்கே வலை ஒன்று போடப்பட்டிருக்கும். 1996 ஆம் ஆண்டு முதல் இவ்விளையாட்டு ஒலிம்பிக் விளையாட்டில் சேர்க்கப்பட்டு விளையாடப்படுகிறது.
உள்ளக கைப்பந்தாட்ட விளையாட்டுப் போலவே கைப்பந்தை எதிராளியின் ஆடுகளத்தினுள் விழத்தக்கவாறு வலையின் மேலாக செலுத்த வேண்டும். அது போலவே எதிராளி போடும் பந்து தனது ஆடுகளத்தினுள் விழாதவாறு பாதுகாக்க வேண்டும். பந்தை எதிரணியினரால் மூன்றே தட்டுதல்களில் திருப்பி அனுப்ப இயலவில்லை என்றாலோ, அவர்கள் பகுதிக்குள் தரையில் விழுந்தாலோ, இந்த அணிக்கு ஒரு புள்ளி வழங்கப்படும்.
மேற்கோள்கள்
பகுப்பு:அணி விளையாட்டுகள்
பல்லேகலை
பல்லேகலை (Pallekele, පල්ලෙකැලේ) எனப்து இலங்கையின் கண்டி நகரின் ஒரு புறநகராகும். கண்டி நகரில் இருந்து 8 கிமீ தூரத்த்கில் அமைந்துள்ளது.
இங்கு முத்தையா முரளிதரன் பன்னாட்டுத் துடுப்பாட்ட அரங்கம், கண்டி திரித்துவக் கல்லூரியின் ரக்பி விளையாட்டரங்கு, இலங்கை பன்னாட்டு பௌத்த கல்விக்கழகம் ஆகியன அமைந்துள்ளன. இங்குள்ள ஆயோஜன கம அருள்மிகு ஸ்ரீ முத்துமாரியம்மன் திருக்கோயில் பிரபலமானது .இவ்வாலயம் மிக பிரம்மாண்ட திருக்கோயிலாக திகழ்கின்றது. அத்துடன் ஆயோஜனகம பாரதி விளையாட்டு கழகம் உள்ளது. இப்பிரதேசத்து பாடசாலைகள் க.வ. வாணி தமிழ் வித்தியாலயம் மற்றும் க. வ. விவேகநந்தா தமிழ் மகா வித்தியாலயம் போன்றவை உள்ளது .மேலும் ஆயுா்வேத வைத்தியசாலை மற்றும் மத்திய மாகாண சபை கட்டிட தொகுதி, இப்பிரதேசத்தில் அமைந்துள்ள முக்கிய இடங்கள் ஆகும். பல்லேகலை பல்லின மக்கள் வாழும் பிரேதசம் ஆகும். இங்கு பெரும்பான்மையாக தமிழா்களே வாழ்கின்றனா்.
மேற்கோள்கள்
பகுப்பு:கண்டி மாவட்டத்தில் உள்ள ஊர்களும் நகரங்களும்
செல்வம் பெர்னாண்டோ
செல்வம் பெர்னாண்டோ இலங்கையில் புகழ்பெற்ற ஒரு நாடக, திரைப்பட நடிகை.
வாழ்க்கைச் சுருக்கம்
தமிழ்நாடு, தூத்துக்குடி மாவட்டம் மணப்பாடு என்ற கிராமத்தில் ஜோன் பெர்னாண்டோ, ராணி பெர்னாண்டோ ஆகியோருக்கு மூத்தவராகப் பிறந்தார். இவருக்கு எட்டு சகோதர சகோதரிகள். ஒரு வயதாக இருக்கும் போதே குடும்பத்துடன் இலங்கைக்கு இடம்பெயர்ந்து வந்து விட்டார். கொழும்பு கொட்டாஞ்சேனை கதிரேசன் வீதியில் வளர்ந்த செல்வம் கொட்டாஞ்சேனை நல்லாயன் பாடசாலையில் கல்வி கற்றார். இவரது கணவர் காலஞ்சென்ற ராஜேந்திரன் பெர்னாண்டோ. பிரதீப்குமார் என்ற மகன் உள்ளார்.
திரைப்படங்களில்
இலங்கையில் தயாரான முதல் திரைப்படமான தோட்டக்காரி திரைப்படத்தில் கதாநாயகிக்காக குரல் கொடுத்தார். இவர் நடித்த முதல் படம் புதிய காற்று. இது தவிர தென்றலும் புயலும் படத்தில் நடித்தமைக்காக ஜனாதிபதி விருது கிடைத்தது.
வெளி இணைப்புகள்
பகுப்பு:ஈழத்துக் கலைஞர்கள் பகுப்பு:ஈழத்து நாடக நடிகர்கள் பகுப்பு:இலங்கைத் தமிழ்த் திரைப்பட நடிகைகள் பகுப்பு:ஈழத்து வானொலிக் கலைஞர்கள்
கொடிக்குளம் ஊர்க்காவல் சாமி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சிட்னி ஷெல்டன்
சிட்னி ஷெல்டன் (Sidney Sheldon, பெப்ரவரி 11, 1917 – ஜனவரி 30, 2007) ஓர் அமெரிக்க எழுத்தாளர் ஆவார். திரைப்படங்கள், தொலைக்காட்சித் தொடர்கள் போன்றவற்றிற்கு திரைக்கதை, வசனம் எழுதியதன் மூலம் பிரபலமானவர். தனது 50வது வயதின் பின்னர் எழுதிய நாவல்கள் உலகை இவரை நோக்கிப் பார்க்க வைத்தது.
இவர் எழுதிய நாவல்களில் உலகப் புகழ் பெற்றவை: மாஸ்டர் ஒப் த கேம், ரேஜ் ஒப் ஏஞ்சல்ஸ், தி அதர் சைட் ஓஃப் த மிட் நைட் ஆகியவையாகும்.
இவர் ஒரு யூத இனத்தைச் சேர்ந்தவர் என்பது குறிப்பிடத்தக்கது. இவரின் தாயார் ருசிய யூத இனத்தையும் தந்தை ஜேர்மன் யூத இனத்தையும் சேர்ந்தவர்கள்.
இரண்டாம் உலகப் போரின் போது இவர் விமான ஓட்டியாகப் பணியாற்றினார். Dooms day conspiracy எனும் நாவலில் இதன் தாக்கத்தைக் காணலாம்.
The Naked Face எனும் முதலாவது நாவலை 1969 இல் எழுதினார். அடுத்த நாவல் The Other Side of Midnight விற்பனையில் சாதனை படைத்ததோடு, பல விருதுகளையும் பெற்றது.
இவர் நாவல்கள் ஒரு சாதூரியமான ஒரு பெண் பாத்திரத்தை நோக்கியே அல்லது சுற்றியே நடக்கும். ரமணிச்சந்திரனைப் போல இவருக்கும் பெண் வாசகிகளே அதிகம். திரைப்படங்களில் இல்லாத சுகந்திரம் நாவல் எழுதுவதில் கிடைப்பதால், நாவல் எழுதுவதையே தான் விரும்புவதாக கூறியிருந்தார்.
2005 இல் வெளி வந்த The other side of me, என்ற சுயசரித்தின்படி 17ம் வயதில் தற்கொலை முயற்சி செய்த போதும் அவரது தந்தையால் காப்பற்றப்பட்டாராம்.
சிட்னி ஷெல்டன் 2007ல் நியூமோனியாவால் பாதிக்கப்பட்டு இறந்தார்.
வெளி இணைப்பு
பகுப்பு:1917 பிறப்புகள் பகுப்பு:அமெரிக்க எழுத்தாளர்கள் பகுப்பு:ஆங்கில எழுத்தாளர்கள் பகுப்பு:2007 இறப்புகள் பகுப்பு:சிறந்த அசல் திரைக்கதைக்கான அகாடெமி விருதை வென்றவர்கள்
பொட்டாசியம் எத்தில் சேந்தேட்டு
பொட்டாசியம் எத்தில் சேந்தேட்டு (Potassium ethyl xanthate) என்பது CH3CH2OCS2K என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மம் ஆகும். கரிமக் கந்தகச் சேர்மமான இச்சேர்மம் வெளிர் மஞ்சள் நிறத்தில் தூளாகக் காணப்படுகிறது. தாதுக்களை தனித்துப் பிரிக்க கனிமவியல் துறையினர் இச்சேர்மத்தைப் பயன்படுத்துகிறார்கள். தொடர்புடைய சோடியம் எத்தில் சேந்தேட்டு போல அல்லாமல் பொட்டாசியம் எத்தில் சேந்தேட்டு ஓர் நீரிலி உப்பாக காணப்படுகிறது.
தயாரிப்பு
கார்பன் டை சல்பைடு மீது அல்காக்சைடுகள் வினைபுரிவதால் சேந்தேட்டு உப்புகள் உருவாகின்றன. வினைக்குத் தேவையான அல்காக்சைடு பொட்டாசியம் ஐதராக்சைடிலிருந்து வினைநிகழும் தளத்திலேயே தயாரித்துக் கொள்ளப்படுகிறது
பண்புகள்
பொட்டாசியம் எத்தில் சேந்தேட்டு வெளிர் மஞ்சள் நிற தூளாகக் கிடைக்கிறது. உயர் pH நிலையில் நிலைப்புத்தன்மையோடு இருக்கும் இச்சேர்மம் 25 பாகை செல்சியசு வெப்பநிலையில் pH 9 நிலையில் விரைவாக நீராற்பகுப்பு அடைகிறது. சோடியம் வழிப்பெறுதிகளைப் போலல்லாமல் பொட்டாசியம் சேந்தேட்டு நீரிலி உப்பாக படிகமாகிறது. எனவே இச்சேர்மம் நீரை உறிஞ்சுவதில்லை.
பயன்பாடுகள்
தாமிரம், நிக்கல், வெள்ளி போன்ற தனிமங்களின் தாதுக்களைப் பிரித்தெடுக்கும் சுரங்கத் தொழிற்சாலைகளில் பொட்டாசியம் எத்தில் சேந்தேட்டு ஒரு நுரைமிதப்பு முகவராக பயன்படுத்தப்படுகிறது. இத்தகைய மென் உலோகங்களை கரிமகந்தக ஈந்தணைவிகளுக்காக ஈர்ப்பதற்கு இம்முறை பயன்படுத்தப்படுகிறது. ஆல்க்கைல் மற்றும் அரைல் ஆலைடுகளிலிருந்து சேந்தேட்டு எசுத்தர்களை தயாரிப்பதற்கு பொட்டாசியம் சேந்தேட்டு ஒரு பயனுள்ள வினையாக்கியாகப் பயன்படுகிறது. கரிமத் தொகுப்பு வினைகளில் இச்சேந்தேட்டுகள் பயனுள்ள இடைநிலைகளாகப் பயன்படுகின்றன.
தற்காப்பு
எலிகளுக்கு வாய்வழியாகக் கொடுக்கும்போது பொட்டாசியம் சேந்தேட்டின் உயிர் கொல்லும் அளவு LD50 683 மி.கி/கி.கி ஆகும்.
செலீனைடு கனிமங்கள்
செலீனைடு கனிமங்கள் (Selenide minerals) என்பவை செலீனைடு எதிர்மின் அயனியைக் முக்கியமாகக் கொண்டுள்ள கனிமங்களைக் குறிக்கும்.
செலீனைடுகள் சல்பைடுகள் போன்றவை என்பதால் அவை சல்பைடுகள் குழுவுடன் சேர்த்து அறியப்படுகின்றன
எடுத்துக்காட்டுகள்:
லாடா ராம்ஜீ
லாடா ராம்ஜீ  (Ladha Ramji), பிறப்பு: பிப்ரவரி 10 1900), இறப்பு: டிசம்பர் 20 1948 இந்தியத் தேசிய துடுப்பாட்ட அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 27 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இந்தியத் தேசிய அணியினை 1933 இல் பிரதிநிதித்துவப் படுத்தியுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1900 பிறப்புகள் பகுப்பு:1948 இறப்புகள் பகுப்பு:இந்தியத் தேர்வுத் துடுப்பாட்டக்காரர்கள்
ஒட்டப்பிடாரம் ஊராட்சி ஒன்றியம்
ஒட்டப்பிடாரம் ஊராட்சி ஒன்றியம், தமிழ்நாட்டின் தூத்துக்குடி மாவட்டத்தில் உள்ள பனிரெண்டு ஊராட்சி ஒன்றியங்களில்  ஒன்றாகும். ஒட்டப்பிடாரம் ஊராட்சி ஒன்றியத்தில் அறுபத்தி ஒன்று ஊராட்சி மன்றங்கள் உள்ளது. இந்த ஊராட்சி ஒன்றியத்தின் வட்டார வளர்ச்சி அலுவலகம் ஒட்டப்பிடாரத்தில் இயங்குகிறது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, ஒட்டப்பிடாரம் ஊராட்சி ஒன்றியத்தின் மொத்த மக்கள் தொகை 1,22,204 ஆகும். அதில் பட்டியல் சாதி மக்களின் தொகை 51,106 ஆக உள்ளது. பட்டியல் பழங்குடி மக்களின் தொகை1 62 ஆக உள்ளது.
ஊராட்சி மன்றங்கள்
ஒட்டப்பிடாரம் ஊராட்சி ஒன்றியத்தில் அமைந்துள்ள அறுபத்தி ஒன்று கிராம ஊராட்சி மன்றங்களின் விவரம்:
மேற்கோள்கள்
பகுப்பு:தூத்துக்குடி மாவட்ட ஊராட்சி ஒன்றியங்கள்
குவைத் பன்னாட்டு வானூர்தி நிலையம்
குவைத் பன்னாட்டு வானூர்திநிலையம் (Kuwait International Airport) குவைத் நாட்டின் அல்பார்வானியாவில் அமைந்துள்ளது. குவைத் நகரத்திற்கு தெற்கே 15.5 கிலோமீட்டர் தொலைவில் இவ்வானூர்தி நிலையம் அமைந்துள்ளது. 37.7 சதுரகிலோமீட்டர் பரப்பளவிற்கு விரிந்து கிடக்கும் இந்நிலையம் குவைத் மற்றும் யசீரா வான்வழிப் போக்குவரத்து நிலையங்களின் முதன்மையான மையமாக செயல்படுகிறது.
விமான நிலைய வளாகத்தின் ஒரு பகுதி குவைத் விமானப்படையின் தலைமையகத்தையும், குவைத் விமானப்படை அருங்காட்சியகத்தையும் கொண்ட அப்துல்லா அல்-முபாரக் விமான தளமாக ஒதுக்கப்பட்டுள்ளது. 2020 ஆம் ஆண்டு மார்ச்சு மாதம் 13 ஆம் நாள் முதல் கொரோனா வைரசு அச்சம் காரணமாக குவைத் பன்னாட்டு விமானநிலையத்திலிருந்து வணிக விமானங்கள் அனைத்தும் தங்கள் சேவையை நிறுத்திக் கொண்டுள்ளன.
முஸ்லிம் வெள்ளி (இதழ்)
இவ்விதழ் முஸ்லிம் நாளிதழில் வாரந்தோறும் இடம்பெற்ற ஒரு விசேட அநுபந்தமாகும். பிரதி வெள்ளிக்கிழமைகளில் இது வெளிவந்ததால் வெள்ளி இதழ் என அழைக்கப்பட்டது.
பகுப்பு:தமிழ்நாட்டுச் சிற்றிதழ்கள் பகுப்பு:இசுலாமிய தமிழ் இதழ்கள்
இராமகிராமம்
ராமகிராமம் (Ramgram) நேபாள நாட்டின் தெற்கில் அமைந்த மாநில எண் 4ன் தராய் பகுதியில் அமைந்த நவல்பராசி மாவட்டத்தின் தலைமையிட நகரமும், நகராட்சியும் ஆகும்.
2011ம் ஆண்டின் மக்கள்தொகை கணக்கெடுப்பின் படி, 4,972 குடியிருப்புகள் கொண்ட இந்நகரத்தின் மக்கள்தொகை 25,990 ஆகும்.
மகேந்திரா நெடுஞ்சாலையிலிருந்து 9 கிமீ தொலைவில் உள்ள இராமகிராமம் நகரம், கிமு 483ல் கௌதம புத்தர் நினைவாக நிறுவப்பட்ட இராமகிராம தூபியால் புகழ்பெற்றதாகும்.
மேற்கோள்கள்
பகுப்பு:நேபாள நகரங்கள்
அங்காளபரமேசுவரி அம்மன் கோயில், மேல்மலையனூர்
அங்காளபரமேசுவரி அம்மன் கோயில், மேல்மலையனூர் தமிழ்நாட்டில் விழுப்புரம் மாவட்டத்தில் செஞ்சி வட்டத்தில் அமைந்துள்ள அம்மன் கோயிலாகும்.
thumb|மேல்மலையனூர் அங்காள பரமேஸ்வரி அம்மன் கோவில்
மூலவர்
இக்கோயிலில் அம்பாள் புற்று வடிவில் சுயம்பு மூர்த்தியாக அருள்பாலிக்கிறார்.இங்குள்ள அங்காள பரமேஸ்வரியை புற்று தேவி என்றே அழைக்கின்றனர்.
விழாக்கள்
ஆடி வெள்ளிக்கிழமை, நவராத்திரி, கார்த்திகை, தைப் பொங்கல், மாசி மாதத் தேர்த்திருவிழா உள்ளிட்ட பல விழாக்கள் இக்கோயிலின் நடைபெறுகின்றன.
மேற்கோள்கள்
பகுப்பு:விழுப்புரம் மாவட்டத்திலுள்ள அம்மன் கோயில்கள் பகுப்பு:சாக்தம்
சின்னாறு அணை
சின்னாறு அணை
கானூர் ஊராட்சி, கடலூர்
கானூர் ஊராட்சி (Kaanur Gram Panchayat), தமிழ்நாட்டின் கடலூர் மாவட்டத்தில் உள்ள கீரப்பாளையம் வட்டாரத்தில் அமைந்துள்ளது. இந்த ஊராட்சி, காட்டுமன்னார்கோயில் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2757 ஆகும். இவர்களில் பெண்கள் 1400 பேரும் ஆண்கள் 1357 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஸ்ரீ கங்காநகர் மாவட்டம்
ஸ்ரீ கங்காநகர் மாவட்டம் (Ganganagar district (இந்தி:ज़िला श्रीगंगानगर) மேற்கு இந்தியாவில் அமைந்துள்ள இராஜஸ்தான் மாநிலத்தின் 33 மாவட்டங்களில் ஒன்றாகும். இம்மாவட்டத் தலைமையிட நகரம் சிறீ கங்காநகர்  ஆகும். இது இராஜஸ்தான் மாநிலத்தின் வடமேற்குப்  பகுதியில், இந்திய-பாகிஸ்தான் எல்லையில் அமைந்துள்ளது. இதன் வடமேற்கில் பஞ்சாப், இந்தியா  மாநில எல்லை உள்ளது.
மாவட்ட அமைவிடம்
10,978 சதுர கிலோ மீட்டர்  பரப்பளவு கொண்ட கங்காநகர் மாவட்டத்தின் கிழக்கில் அனுமான்காட் மாவட்டம்,  தெற்கில் பிகானேர் மாவட்டம், மேற்கில் பாகிஸ்தான் நாட்டின் பகவல்நகர் மாவட்டம்,  வடக்கில்  பஞ்சாப் மாநிலம் எல்லைகளாகக் கொண்டது.
இம்மாவட்டம் இராஜஸ்தான் மாநிலத்தின் வடமேற்கில் தார் பாலைவனத்தில், இந்திய-பாகிஸ்தான் எல்லைப்பகுதியில் அமைந்துள்ளது.
மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 1,969,168 ஆக உள்ளது. கிராமப்புறங்களில் 72.81% மக்களும்; நகரப்புறங்களில் மக்களும் 27.19% கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி % விகிதம் 10.04% ஆக உயர்ந்துள்ளது. மக்கள் தொகையில் 1,043,340 ஆண்களும்; 925,828 பெண்களும் உள்ளனர். ஆயிரம் ஆண்களுக்கு 887 பெண்கள் என்ற விகிதத்தில் பாலின விகிதம் உள்ளது. 10,978 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 179 மக்கள் வீதம் வாழ்கின்றனர். இம்மாவட்டத்தின் சராசரி படிப்பறிவு  69.64% ஆகவும், ஆண்களின் படிப்பறிவு 78.50% ஆகவும், பெண்களின் படிப்பறிவு 59.70% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 255,475 ஆக உள்ளது.
சமயம்
இம்மாவட்டத்தில் இந்து சமயத்தவரின் மக்கள் தொகை ,437,144 (72.98 %) ஆகவும்;   சீக்கிய சமய மக்கள் தொகை 474,853  (24.11 %) ஆகவும்;     இசுலாமிய சமய  மக்கள் தொகை  50,688 (2.57 %)  ஆகவும்;   சமண சமய கிறித்தவ,  பௌத்த சமய மக்கள் தொகை மிகக் குறைவாகவும் உள்ளது.
மொழிகள்
இராஜஸ்தான் மாநிலத்தின் ஆட்சி மொழியான இந்தி மொழியுடன், பஞ்சாபி, உருது  மற்றும் இராச்சசுத்தானி, மார்வாரி போன்ற வட்டார மொழிகளும் இம்மாவட்டத்தில் பேசப்படுகிறது.
வெளி இணைப்புகள்
பகுப்பு:இராஜஸ்தான் மாவட்டங்கள்
மன்னர்களின் மன்னர்
மன்னர்களின் மன்னர் (அசிரியம் šar šarrāni, எபிரேயம் מֶלֶךְ מְלָכִים மெலெக் மெலகிம்) என்பது "பெரிய மன்னர்" அல்லது "உயர்ந்த மன்னர்" என்ற பொருள் கொண்ட வார்த்தையாகும். இது செமித்திய மொழிகளிலிருந்து வந்திருக்கலாம் என்று கருதப்படுகிறது. செமித்திய மொழிகளிலிருந்து இது பாரசீகம் (ஷாஹின்ஷா), ஹெலனியம் மற்றும் கிறித்தவப் பாரம்பரியங்களுக்குப் பரவியது.
உசாத்துணை
பகுப்பு:அரச பட்டங்கள் பகுப்பு:பேரரசர்கள்
வெள்ளி நான்மபுளூரோபோரேட்டு
வெள்ளி நான்மபுளூரோபோரேட்டு (Silver tetrafluoroborate ) என்பது ஒரு கனிம சேர்மமாகும். இதனுடைய மூலக்கூறு வாய்பாடு AgBF4 ஆகும். வெண்மையான திடப்பொருளான இது கரிம முனைவு கரைப்பான்களிலும் நீரிலும் கரைகிறது. திடநிலையில் உள்ளபோது Ag+ மையங்கள் புளோரைடு அணுக்களுடன் இணைக்கப்பட்டுள்ளன. வெள்ளி டெட்ராபுளோரோபோரேட்டு என்றும் இச்சேர்மத்தை அழைப்பர்.
தயாரிப்பு
போரான் முப்புளோரைடுடன் வெள்ளி ஆக்சைடு பென்சீன் முன்னிலையில் வினை புரியும் போது வெள்ளி நான்மபுளூரோபோரேட்டு உண்டாகிறது.
மேற்கோள்கள்
பகுப்பு: டெட்ராபுளோரோபோரேட்டுகள் பகுப்பு:வெள்ளி சேர்மங்கள்
ஆற்றல் நுகர்வு அடிப்படையிலான நாடுகள் பட்டியல்
பகுப்பு:நாடுகள் தொடர்பான பட்டியல்கள்
முகநூல் தூதுவன்
முகநூல் தூதுவன் (Facebook Messenger) [பரவலாக பேஸ்புக் மெசஞ்சர் அல்லது மெசஞ்சர் என அழைக்கப்படும் இது ஓர் செய்தி பரிமாற்ற செயலி ஆகும். 2008 ஆம் ஆண்டில் முகநூல் சேட் என துவங்கப்பட்ட இந்த செயலியானது 2010 இல் சீரமைக்கப்பட்டு 2011 இல் ஆண்ட்ராய்டு மற்றும் ஐஓஎஸ் இயங்குதளங்களில் பயன்படும் செயலியாக வெளியிடப்பட்டது.
வரலாறு
மார்ச் 2008 இல் உடனடி தகவல்பரிமாற்ற செயலியினை பரிசோதனை முயற்சியில் முகநூல் நிறுவனம் செய்தது. பின் அதற்கு முகநூல் சேட் எனப் பெயரிட்டு ஏப்ரல் 2008 இல் பயனாளர்கள் பயன்படுத்த வெளியிடப்பட்டது. அக்டோபர் 2011 இல் பிளாக்பெர்ரியில் பயன்படும் வகையில் செயலி வெளியானது..
வெளியிணைப்புகள்
பகுப்பு:ஆண்ட்ராய்டு மென்பொருட்கள் பகுப்பு:ஐஓஎஸ் மென்பொருட்கள் பகுப்பு:சமூக ஊடகங்கள்
சு. ஆண்டாப்பட்டு ஊராட்சி
'''சு. ஆண்டாப்பட்டு ஊராட்சி' (Su. andapattu Gram Panchayat''), தமிழ்நாட்டின் திருவண்ணாமலை மாவட்டத்தில் உள்ள திருவண்ணாமலை வட்டாரத்தில் அமைந்துள்ளது. இந்த ஊராட்சி, திருவண்ணாமலை சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1015 ஆகும். இவர்களில் பெண்கள் 522 பேரும் ஆண்கள் 493 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.